stanford-oval/wikipedia huggingface dataset:
מרקוס סימונס
קריירת מועדונים

סימונס התחיל לשחק כדורגל בקבוצת הנוער של אדמונטון גרין אנד גולד ובהמשך עבר לזו של אדמונטון. בשנת 2017 זכה במדליית הכסף עם פרובינציית אלברטה במשחקי הקיץ בקנדה. במקביל שיחק בליגות הקולג' במדי מקאוון גיפינס ויורק ליונס.
ב-10 באפריל 2022 ערך את הופעת הבכורה שלו בקבוצה בתיקו 1-1 נגד ואלור. בעונת הבכורה שלו בקבוצה הבוגרת רשם 24 הופעות בליגה, אך בסיום העונה התפרקה הקבוצה וחתם בוונקובר לקראת עונת 2023.
בספטמבר 2023 חתם בוולטה מליגת העל המלטזית.
קריירה בינלאומית

במאי 2023 סימונס זומן למחנה האימונים של נבחרת גינאה. ב-22 בנובמבר 2023 ערך את הופעת הבכורה שלו בנבחרת בניצחון 0-6 נגד אנטיגואה וברבודה במסגרת ליגת האומות של CONCACAF.
רגשות בארגונים

רגשות בארגונים הוא תחום הנכלל בנושא התנהגות ארגונית. התחום כולל את השפעתם של רגשות בארגונים על התנהגות העובדים, תהליכים
ארגוניים ואינטראקציות בינאישיות. הנושאים הנכללים בנושא זה הם שביעות רצון בעבודה, עבודת רגשות, שחיקה בעבודה, בקרה ושליטה על רגשות בעבודה ובארגון. הקשר בין רגשות למעמד ואינטליגנציה רגשית כמושג וככלי מחקרי. הבנת דינמיקות רגשיות בארגונים והכלים לאבחון תהליכים רגשיים.
חקר הרגשות בארגונים > הגישה הפסיכולוגית

הגישה הפסיכולוגית, מתייחסת לרגשות בארגון, כאל צירוף של מחשבות ורצונות מודחקים. תפקוד לא הגיוני של ארגון, נובע ממחשבות ורצונות שליליים מודחקים, המבוטאים בסדר היום הארגוני.
חקר הרגשות בארגונים > הגישה הסוציולוגית

סוציולוגים התומכים בתאוריית "המבנה החברתי", טוענים שאין טעם לחקור רגשות בארגון, משום שרגשות הם סובייקטיביים, תוצר של האופן בו נוצרות ומנווטות מערכות יחסים בין אנשים.
לדעתם, יש להתמקד באופן בו הרגשות מבוטאים, על מנת לחקור את ההקשרים החברתיים והתרבותיים היוצרים את הרגשות בארגון, ומתוך כך להתמודד עם תפקוד לא הגיוני של ארגון .
חקר הרגשות בארגונים > תחומי המחקר הסוציולוגיים בנושא הרגשות בארגון

מחקרי הסוציולוגים מתמקדים בתחומים הבאים:
האופן בו מוסכמות חברתיות מעצבות דרכי התנהגות בארגון, והמתח ביניהן לבין קוד ההתנהגות המקצועי.
מערכות היחסים בין הקבוצות הסוציולוגיות השונות בארגון, והשפעת הפרת איזון כלשהו בין הקבוצות, על יצירת רגשות שליליים בקבוצה חברתית עצמאית בארגון.
חקר הרגשות בארגונים בעבר ובהווה

במהלך שנות ה-50 של המאה ה-20, רגשות בארגון נחשבו ללא רצויים בשל היותם פוגעים בתפקוד האובייקטיבי של הארגון. אדם שכלתני הפועל עם ההגיון בלבד נתפס כיעיל, והצלחה בעסקים הייתה תלויה ביכולת האדם להתנתק מרגשותיו.
הגישות הפסיכולוגיות הקוגניטיביות ששלטו בשנות ה-80 גרסו כי הבנה והשגה של נושאים ארגוניים כגון מנהיגות, מוטיבציה (הנעה) וביצוע נמדדים במונחי התנהגות קוגניטיבית.
רק בתחילת שנות ה-90 קיבלו רגשות מעמד של גורמים חיוניים בהתנהגות ארגונית .
בנוסף, אם עד תחילת שנות ה-90, חקר הרגשות הושפע בעיקר מהיבטים ביולוגיים ופסיכולוגיים, ולא מהיבטים סוציולוגיים, ניתן לראות כי בשנים האחרונות פרספקטיבות פסיכולוגיות מסורתיות, לגבי רגשות בארגון, נדחקו ממקומן באופן יחסי, מפני גישות "המבנה החברתי".
הדברים באים לידי ביטוי בין השאר בשיתופי פעולה מחקריים, בין גישות פסיכואנליטיות לגישות סוציולוגיות בחקר הרגשות .
מחקרים שונים, והתפתחות חקר הרגשות בארגון

אף על פי שלימוד הנושא של רגשות בארגון הוא בעל היסטוריה ארוכה, נקודת ההתחלה שסימנה את תחילתו של המחקר המעמיק בנושא, הייתה במחקר של Hochschild, משנת 1983, על תפקידם של רגשות בארגונים - "The Managed Heart".
במחקרה בחנה Hochschild, את המאמץ שהשקיעו עובדים על מנת להסתיר את רגשותיהם כדי לציית לדרישות המוסד.
מחקר זה, היווה השראה לRafaeli & Sutton במאמרם "(Expression of emotion as part of the work role(1987" בו הדגישו את ההבדל בין רגשות בארגון לבין ביטוי הרגשות בארגון.
על המחקרים שתרמו תרומה מכרעת והשפיעו משמעותית על חקר הרגשות, יש למנות את המחקרים הבאים:
עבודתו של Staw משנת 1990 על השפעת מצב-הרוח (Mood) על הסיפוק הנוצר מעבודה, והפיכתו למשתנה עקרוני בנושא.
סקירותיהן של George & Brief בשנת 1989, ו Isen & Baron בשנת 1991 על השפעת מצב הרוח (Mood) על התנהגות העובד. עבודתם זו, הביאה לריכוז התעניינות בנושאים היותר ארעיים, המשפיעים על החוויות בארגון.
מאמרו של Ashforth & Humphrey's משנת 1995 - אנליזה של הסיבות לכישלונם של בעלי תארים במדעי ההתנהגות, למחקר בנוגע למימד הרגשי של התנהגות בארגון.
המחקרים של Gardner משנת 1983, ו Salovey & Mayerand משנת 1990, שסללו את הדרך לקונספט האינטליגנציה הרגשית, אותו הרחיב Daniel Goleman בספרו הפופולרי משנת 1995.
Goldman הרחיב את תאוריית האינטליגנציה הרגשית לארגון, ואף על פי שרבות מהתאוריות שלו נותרו ספקולטיביות ומבוססות על מידות לא מדויקות של הקונספט של אינטליגנציה רגשית, הפופולריות של הקונספט דחפה את בעלי הידע לחקור את הנושא.
רגשות שליליים בארגון > קנאה בארגונים

קנאה היא דפוס מחשבתי של מצב רגשי, הבא לידי ביטוי בתהליך של התנהגות המובילה את האדם לאיבוד ערך-עצמי, או לאיבוד של תוצאות הקשורות למערכת יחסים פעילה עם הארגון.
האבדה, או האבדה-הנתפסת, כוללת את החשש מהתערבות של מתחרה.
למתחרה, ישנו פוטנציאל לצמצם את הביטחון העצמי או לחבל במערכת יחסים מוערכת.
למעשה, ארגונים מייצגים זירה משמעותית לרוב החוויות של אדם כבוגר.
בהגדרה זו, תחרות על מעמד ומשאבים היא דינמיקה יומיומית.
הקנאה היא מצב רגשי, בו נמצא האדם המגורה על ידי תפיסתו העצמית, לגבי היכולת או חוסר היכולת לשלוט באירועים.
רגש זה מופיע כתגובה לאיום חברתי. חוסר יכולתו של אדם להתמודד עם אירוע חברתי, יוצרת את ההרגשה של חוסר אונים.
כתוצאה מכך, תפיסת ה"איום חברתי" יכולה להיות הן מציאותית והן דמיונית לחלוטין.
כאשר האיום יכול להיות אמיתי, או אפילו דמיוני, הוא מוגדר כגורם לתגובה של לחץ (Stress - דחק).
כעס בארגונים

גורמים לכעס בארגון:
דעה קדומה לגבי השתייכות מגדרית, צבע עור, מין או גזע אשר התקבעה אצל האדם הרבה לפני שפגש במושא הקנאה.
גורמים הנובעים ממצבים שהתרחשו בארגון, כגון הטרדה מינית, העדפת עובד אחד על משנהו, תקשורת רעועה, חוסר הערכה ועוד.
הסוציולוגית Julie Fitness הציגה ניתוח לסוגים שונים של אירועים שמובילים לכעס, אצל הפרט בעמדות כוח שונות.
הממומנים "הורגזו" לעיתים קרובות על ידי הפרת חוקים, בעוד אנשים בדרגים נמוכים "הורגזו" על ידי מה שהם ראו כטיפול לא הולם שקבלו מטעם הממונים עליהם.
התגובה לכעס אצל מחזיקים במשרות בכירות הייתה שונה מאשר אצל עובדים זוטרים- בעוד שממונים בדרך כלל התעמתו עם מקור הכעס שלהם, עובדים בדרגים נמוכים בדרך כלל נהגו להתעלם ולהימנע מעימות.
התוצאות של ההתנהגות הזו הייתה שממונים בדרך כלל הרגישו שהמקרה נפתר בהצלחה, בעוד שהעובדים בדרגים הנמוכים נהגו לשמור טינה ואפילו שנאה כלפי הגורם אשר נמצא בדרג בכיר, או בעל יותר כוח בארגון.
הערות שוליים

↑  ניתן להגדיר רגשות בארגונים כ"זירה רגשית" בשל עוצמות הרגשות הקיימות בחיים הארגוניים. (Fineman, S. (1993). Emotion in Organizations.)
1 2 3  Fineman, S. (2010). Emotion in Organizations, Pages 1-4
↑  4.	^  Muchnsky, Paul JM. (2000). Emotions in the Workplace: The Neglect of Organizational Behavior, Journal of Organizational Behavior, Vol. 21, No. 7 (Nov., 2000), pp. 801-805
↑  Lazarus and Lazarus (1994)
1 2  Emotions in Work Life: Fisher and Ashkanasy.(2001) The Emerging Role of An Introduction
↑  על פי עבודות תאורטיות של (White & Mullen (1989 ושל (Vecchio (1995
↑  Workplace Anger Law & Legal Definition
↑  Fitness, J. (2000) Anger in the workplace: an emotion script approach to anger episodes between workers and their superiors, co-workers and subordinates, Journal of Organizational Behavior, Volume 21 Issue 2, Pages 147 - 162
מוחמד אבו חשיש

מוחמד אבו חשיש (בערבית: محمد ابو حشيش; נולד ב-9 במאי 1995) הוא כדורגלן ירדני המשחק בעמדת המגן השמאלי בנפט אל-וסט.
קריירה

אבו חשיש התחיל את הקריירה שלו בקבוצת הכדורגל באל-בקעה. בשנת 2020 חתם בסלט ואחרי שנתיים חתם באל-ויחדאת בה זכה באליפות הראשונה בקריירה שלו.
ב-10 בינואר 2023 חתם בא-זוורא מליגת העל העיראקית עד לסיום העונה.
ב-10 ביולי 2023 חתם באל-עהד מליגת העל הלבנונית. במהלך העונה חזר לעיראק וחתם בנפט אל-וסט.
תארים

ליגת העל הירדנית: 2022
גביע הפדרציה הלבנוני: 2023
פונקציית האן

פונקציית האן (משמאל), ותגובת התדר שלה (ימין)
פונקציית האן (באנגלית: Hann function; נקראת גם מסנן האן, חלון האן או חלון פון האן) נקראת על שם המטאורולוג האוסטרי יוליוס פון האן (אנ'). זוהי פונקציית חלון המשמשת לביצוע החלקת האן. הפונקציה, בעלת אורך  L ומשרעת  1/L, מוגדרת כך:
w_{0}(x)\triangleq \left\{{\begin{array}{ccl}{\tfrac {1}{2L}}\left(1+\cos \left({\frac {2\pi x}{L}}\right)\right)={\tfrac {1}{L}}\cos ^{2}\left({\frac {\pi x}{L}}\right),\quad &\left|x\right|\leq L/2\\0,\quad &\left|x\right|>L/2\end{array}}\right\}
עבור עיבוד אותות ספרתי, הפונקציה נדגמת באופן סימטרי (עם מרווח דגימה של  L/N ומשרעת  1):
כאשר  0\leq n\leq N. זוהי סדרה של  N+1 דגימות.  N יכול להיות זוגי או אי זוגי.
התמרת פורייה

התמרת פורייה של  w_{0}(x) ניתנת על ידי:
שם

הפונקציה נקראת על שם יוליוס פון האן, שהשתמש בטכניקת ההחלקה הממוצעת המשוקללת של שלושה איברים על נתונים מטאורולוגיים. עם זאת, המונח פונקציית האנינג (Hanning) המשמש גם באופן קונבנציונלי, נגזר מהמאמר שבו השתמשו בביטוי Hanning a sign במשמעות של החלת חלון האן על סימן (sign). הבלבול נבע מפונקציית המינג הדומה (ראו להלן).
משפחת פונקציות המינג המוכללת

משפחת פונקציות המינג המוכללת (או משפחת חלונות המינג המוכללת; באנגלית: Generalized Hamming window family) היא משפחה של פונקציות חלון מסוג קוסינוס מוגבה (raised cosine) המהווה הכללה של פונקציית האן, והיא מוגדרת כך:
כאשר  \beta \equiv {\frac {1-\alpha }{2}}
פונקציית האן מתקבלת עבור  \alpha =0.5 ‏( \beta =1/4).
משפחת פונקציות המינג המוכללת > פונקציית המינג

פונקציית המינג (או חלון המינג) היא מקרה פרטי של משפחת פונקציות המינג המוכללת, המתקבלת עבור  \alpha =0.54‏ ( \beta =0.23). פונקציית המינג קרויה על שם המתמטיקאי האמריקאי ריצ'רד המינג.
ראו גם

מסנן קוסינוס מוגבה (Raised-cosine filter)
הערות שוליים

↑  Generalized Hamming Window Family in Spectral Audio Signal Processing (באנגלית)
↑  Fredric J. Harris, On the Use of Windows for Harmonic Analysis with the Discrete Fourier Transform, Proceedings of the IEEE Vol. 66, IEEE, 1978, עמ' 51–83 (באנגלית)
למעלה: חלון האן DFT-זוגי. למטה: התמרת פורייה בזמן בדיד (DTFT) ו-3 הערכים שאינם אפס של התמרת פורייה בדידה (DFT).
יצחק דובער שניאורסון

רבי יצחק דובער שניאורסון (מהרי"ד) מליאדי (ה'תקצ"ג (1833) – כ' בניסן ה'תר"ע (29 באפריל 1910)) היה אדמו"ר חב"ד-ליאדי, בנו יחידו של האדמו"ר רבי חיים שניאור זלמן שניאורסון, בנו של "הצמח צדק". נולד בעיירה לובביץ' והיה תלמידו של סבו הצמח צדק.
אודותיו

כשלוש שנים לאחר פטירת סבו עבר אביו להתגורר בעיר ליאדי, והקים שם את חסידות חב"ד-ליאדי. לאחר פטירת אביו נחלקה החסידות לשניים. מרבית החסידים קיבלו עליהם את הנהגת בנו הרב יצחק דובער שניאורסון, ויתרם קיבלו את הנהגת גיסו הרב לוי יצחק גוטרמן מסירוטשין.
לאחר פטירת הרב יצחק דובער לא היה ממשיך לחסידות, ורוב חסידיו קיבלו את הנהגת בן דודו, הרב שלום דובער שניאורסון האדמו"ר החמישי מחב"ד.
לרבי יצחק דובער שניאורסון היו שלושה בנים: רבי מאיר שכנא שניאורסון מליאדי, רבי יהודה לייב שניאורסון ששימש רב בהומיל, סירוטשין, וויטבסק, וברוך שניאורסון.
כתב יד

באדר א' תשפ"ב (פברואר 2022) העלתה ספריית חב"ד לאתר האינטרנט של הספרייה סריקה של כמה כרכים מכתב ידו ממאמרי חסידות שאמר, מאוסף כתבי היד של הספרייה, וכן חלק מכתב יד של ספרו סידור מהרי"ד, כתב היד של מכתב שכתב לנכדו ונדפס בסידור מהרי"ד, כמה מאמרי חסידות שבספק ממנו ותיאור של כמה דרושים שלא עלתה סריקה שלהם.
חיבוריו

חיבורו המרכזי הוא סידור מהרי"ד - נוסח התפילה של זקנו האדמו"ר הזקן, עם ביאורים על פי תורת החסידות. נדפס בתרע"ג בברדיצ'ב. חיבור נוסף הוא לקוטי מאמרים - ספר בן 170 עמודים של מאמרי חסידות קצרים על חמשה חומשי תורה ונ"ך, אגדות ומדרשי חז"ל וסידור התפילה. מאמרים אלו הם מכתב ידו, ממה שרשם לעצמו את מאמרי החסידות של סבו ה"צמח צדק" ושל אביו האדמו"ר המהרש"ז מלאדי. נדפס בשנת 1918 בפולטבה.
לקריאה נוספת

לקוטי מאמרים, מאת אדמו"ר יצחק דובער שניאורסון מליאדי, פולטובה תרע"ח, חיים מאיר היילמן
עמרם בלוי, "בית ליאדי: אדמו"רי ליאדי, כ"ק אדמו"ר מהרחש"ז, מהריד"ב, מהרליוי"צ", היכל הבעש"ט גיליון י"ח עמודים צ"ז-קל"ו
מבית הגנזים, שד"ב לוין, תש"ע, הוצאת קה"ת, מסת"ב 978-0-8266-0657-0 עמודים; שלג-שלד, שמט
לואיס דה קמארה קסקודו

| --- | --- |

 לידה:  30 בדצמבר 1898 נאטאל, ברזיל 
 פטירה:  30 ביולי 1986 (בגיל 87) נאטאל, ברזיל 
 מדינה:  ברזיל 
 השכלה:  Federal University of Rio Grande do Norte 
 מעסיק:  Federal University of Rio Grande do Norte 
 פרסים והוקרה:  פרס מאשאדו די-אסיס (1956)  Juca Pato Prize (1977) 
 
לואיס דה קמארה קסקודו (בפורטוגזית: Luís da Câmara Cascudo‏; 30 בדצמבר 1898 - 30 ביולי 1986) היה היסטוריון, חוקר פולקלור, אנתרופולוג, עורך דין ועיתונאי ברזילאי. הוא נולד בנאטאל, בירת מדינת ריו גראנדה דו נורטה שבצפון מזרח ברזיל, ובה חי עד יום מותו.
עבודתו המחקרית

קסקודו עסק כל חייו בחקר התרבות הברזילאית. הוא שימש כפרופסור באוניברסיטה הפדרלית של גראנדי דו נורטי והמכון לאנתרופולוגיה של אוניברסיטה זו קרוי על שמו. הוא חיבר את ספר הגאוגרפיה של ברזיל ההולנדית (1956) העוסק בתקופת הכיבושים ההולנדיים בברזיל, עסק בחקר הדמות העממית של איש הזאב וחקר את ההשפעות האפריקניות על התרבות של ברזיל. בשנת 1965 יצא לאפריקה המערבית כדי לחקור במקום את תרומת הקולינריה של הקולוניות הפורטוגזיות ביבשת על הבישול הברזילאי. הנושא של מחקרו זה התרחב לזיקה התרבותית בכלל שבין אותן קולוניות לבין אזור צפון המזרח של ברזיל. עבודתו החשובה ביותר היא מילון הפולקלור הברזילאי, שמהדורתו הראשונה יצאה בשנת 1952.
עמדותיו הפוליטיות

קסקודו היה חבר במפלגה הפשיסטית "הפעולה המשולבת הברזילאית" (AIB) שהייתה אהודה מאוד בשנות השלושים של המאה העשרים בחוגי העלית השמרנית מאוד של ריו גראנדה דו נורטה. הוא תמך בהפיכה הצבאית של שנת 1964, שביטלה את החוקה, הקימה את הדיקטטורה ופגעה אנושות בזכויות האדם והאזרח.
אנקת גבהים (סרט עתידי)

| --- | --- |
 מבוסס על:  "אנקת גבהים" מאת אמילי ברונטה
 בימוי:  אמרלד פנל
 הופק בידי:  אמרלד פנל
 תסריט:  אמרלד פנל
 שחקנים ראשיים:  מרגו רובי ג'ייקוב אלורדי שזאד לטיף הונג צ'או אליסון אוליבר
 מדינה:  ארצות הברית ארצות הברית
 חברת הפקה:  MRC LuckyChap Entertainment
 הקרנת בכורה:  13 בפברואר 2026
 שפת הסרט:  אנגלית 
 סוגה:  דרמה רומנטית, סרט דרמה 
 דף הסרט ב־IMDb
 
אנקת גבהים (באנגלית: Wuthering Heights) הוא סרט דרמה רומנטית בבימויה וכתיבתה של אמרלד פנל, המהווה עיבוד לרומן באותו השם מאת אמילי ברונטה משנת 1847.
צוות השחקנים

מרגו רובי – קתרין ארנשו
ג'ייקוב אלורדי – היתקליף
שזאד לטיף – אדגר לינטון
הונג צ'או – נלי דין
אליסון אוליבר – איזבלה לינטון
הפקה > פיתוח וליהוק

ב-13 ביולי 2024, הכריזה אמרלד פנל לראשונה בפלטפורמות המדיה החברתיות שלה כי הפרויקט הבא שלה יהיה עיבוד חדש לרומן "אנקת גבהים" מאת אמילי ברונטה. עוד נמסר כי את העיבוד תביים, תכתוב ותפיק פנל בעצמה, וכי חברות ההפקה "MRC" ו-"LuckyChap Entertainment" יהיו שותפות להפקת הסרט. בספטמבר 2024, נמסר על ליהוקם של מרגו רובי וג'ייקוב אלורדי לתפקידים הראשיים. באוקטובר 2024, דווח כי "נטפליקס" הציעה לפנל ורובי 150 מיליון דולר עבור רכישת זכויות הפצת הסרט; פנל ורובי היססו מכיוון שהיו מעוניינות להפיץ את הסרט בבתי קולנוע ולקדמו בקמפיין שיווקי. בסופו של דבר, זכו אולפני "האחים וורנר" במכרז על זכויות ההפצה על אף שהצעתם, 80 מיליון דולר, הייתה נמוכה משמעותית משל "נטפליקס"; בשל התחייבותם להפצה קולנועית ולקידום הסרט בצורה משמעותית. בנובמבר 2024, נמסר על ליהוקם של הונג צ'או, אליסון אוליבר ושזאד לטיף לצוות השחקנים.
הפקה > צילומים

צילומי הסרט עתידים להתחיל בממלכה המאוחדת בינואר 2025.
הפצה

הסרט עתיד לעלות לאקרנים בארצות הברית ב-13 בפברואר 2026.
הערות שוליים

↑  Mitchell, Harriet (July 13, 2024). "Emerald Fennell reveals next movie following Saltburn success". Digital Spy. Retrieved October 2, 2024.
↑  Kroll, Justin (September 23, 2024). "Margot Robbie And Jacob Elordi To Star In Emerald Fennell's Adaptation Of 'Wuthering Heights' From MRC And LuckyChap". Deadline Hollywood. Retrieved October 2, 2024
↑  Belloni, Matthew (11 October 2024). "What I'm Hearing: A New Oscars Plan, Netflix's Wuthering Bid & Bela's Book". Puck. Archived from the original on 12 October 2024. Retrieved December 19, 2024.
↑  Fleming, Mike Jr (24 October 2024). "Warner Bros' Global Theatrical Commitment Wins Emerald Fennell's Wuthering Heights; Margot Robbie & Jacob Elordi Star In MRC Package With LuckyChap Producing". Deadline Hollywood. Retrieved December 19, 2024.
↑  Belloni, Matthew (24 October 2024). "What I'm Hearing: Kamala Fears, A Murdoch Whiff & A Star Wars Exile". Puck. Retrieved December 19, 2024.
↑  Grobar, Matt (20 November 2024). "Hong Chau, Alison Oliver & Shazad Latif Join Emerald Fennell's Wuthering Heights At Warner Bros". Deadline Hollywood. Retrieved December 19, 2024.
↑  King, Jordan (September 22, 2024). "Margot Robbie And Jacob Elordi Will Lead Emerald Fennell's Wuthering Heights Movie". Empireonline. Retrieved October 2, 2024.
↑  Kit, Borys (20 November 2024). "Shazad Latif Joins Margot Robbie, Jacob Elordi in Emerald Fennell's Wuthering Heights". The Hollywood Reporter. Retrieved December 19, 2024.
↑  D'Alessandro, Anthony (13 December 2024). "Wuthering Heights With Margot Robbie & Jacob Elordi To Make Audiences Swoon On Valentine's Day Weekend 2026". Deadline Hollywood. Retrieved December 19, 2024.
מכת בכורות

מכת בכורות; ציור של לורנס אלמה-טדמה, 1872
מַכַּת בְּכוֹרוֹת היא המכה האחרונה בסדרת עשר המכות שהובאו על מצרים, על פי המסופר בספר שמות. במכה זו מתו כל בכורי מצרים (מאב או מאם) - בנים ובנות, ילדים ומבוגרים, ובכורות בהמה. בעקבות מכת בכורות, שילח פרעה את העברים מארצו.
תיאור המכה

לאחר שפרעה לא הסכים לשלח את העברים מארצו, חרף תשעת המכות שפקדו את ארצו, אמר משה לפרעה:
כֹּה אָמַר ה': כַּחֲצֹת הַלַּיְלָה אֲנִי יוֹצֵא בְּתוֹךְ מִצְרָיִם. וּמֵת כָּל-בְּכוֹר בְּאֶרֶץ מִצְרַיִם--מִבְּכוֹר פַּרְעֹה הַיֹּשֵׁב עַל-כִּסְאוֹ עַד בְּכוֹר הַשִּׁפְחָה אֲשֶׁר אַחַר הָרֵחָיִם; וְכֹל בְּכוֹר בְּהֵמָה. וְהָיְתָה צְעָקָה גְדֹלָה בְּכָל-אֶרֶץ מִצְרָיִם, אֲשֶׁר כָּמֹהוּ לֹא נִהְיָתָה וְכָמֹהוּ לֹא תֹסִף. וּלְכֹל בְּנֵי יִשְׂרָאֵל, לֹא יֶחֱרַץ-כֶּלֶב לְשֹׁנוֹ, לְמֵאִישׁ וְעַד-בְּהֵמָה--לְמַעַן תֵּדְעוּן אֲשֶׁר יַפְלֶה ה' בֵּין מִצְרַיִם וּבֵין יִשְׂרָאֵל. וְיָרְדוּ כָל-עֲבָדֶיךָ אֵלֶּה אֵלַי וְהִשְׁתַּחֲווּ-לִי לֵאמֹר, צֵא אַתָּה וְכָל-הָעָם אֲשֶׁר-בְּרַגְלֶיךָ, וְאַחֲרֵי-כֵן אֵצֵא; וַיֵּצֵא מֵעִם-פַּרְעֹה בָּחֳרִי-אָף.
תיאור המכה > תחילת המכה

ה' אומר למשה שיביא עוד מכה אחת על מצרים, שלאחריה יגרש פרעה את בני ישראל ממצרים. בעקבות זאת, הוא מצווה את משה לומר לבני ישראל לשאול מהמצרים כלי כסף וכלי זהב.
על פי אזהרת משה, במכה זו ימותו כל בכורי מצרים, מכל סוגי המינים - כולל הבהמות. זמן המכה היה בחצות הלילה. על פי אחת הדעות בתלמוד הבבלי, משה אמר "כחצות", מכיוון שחשש שהאסטרולוגים המצריים יטענו שהמכה לא ארעה בחצות, ואלוהים לא קיים את דבריו.
על פי דרשות חז"ל, נהרגו במכת בכורות הן זכרים והן נקבות, הן בכור מאב והן בכור מאם. כך, היו בתים שהיה בהם יותר ממת אחד.
תיאור המכה > בית פרעה במכה

לפי חז"ל, בתיה בת פרעה, למרות היותה בכורה לאמה, הוחרגה מהמכה ונותרה בחיים, בשל הצלתה את משה רבנו.
לעומת בתיה, בנו הבכור של פרעה מת. בהיותו בכור בעצמו, פרעה עצמו גם חשש כי הוא עומד למות. הוא מיהר אל משה ואהרן וביקש מהם לצאת יחד עם כל משפחותיהם, מקניהם וטפם. בבוקר שלאחר מכת הבכורות, יצאו בני ישראל ממצרים.
השפעת המכה על בני-ישראל > בזמן המכה

בני ישראל נצטוו להקריב את קרבן הפסח בין הערביים של יום י"ד בניסן, ולאוכלו יחד עם מצות ומרורים בליל ט"ו בניסן, בו התרחשה מכת בכורות. על מנת שהקב"ה יפסח על בתי העברים בשעת מכת בכורות, נצטוו למשוח מדם הקורבן על משקוף ביתם ועל המזוזות. מכאן גם התקבל שם החג, חג הפסח. כמו כן, נצטוו העברים שלא לצאת מפתח ביתם עד הבוקר.
השפעת המכה על בני-ישראל > מצוות לזכר המכה > מצוות הקשורות לבכור

כמה מצוות בתורה, הנוגעות לקדושת הבכורה, ניתנו כזכר למכת בכורות:
מצוות בכור אדם - פדיון הבן
מצוות בכור בהמה טהורה
מצוות פטר חמור
התורה אף מדריכה את יוצאי מצרים להשיב לבניהם, כשישאלו מדוע הם מקיימים מצוות אלה, שמצוות אלו הן זכר ליציאת מצרים ולמכת בכורות, בה הרג ה' את בכורי מצרים - "מבכור אדם עד בכור בהמה".
השפעת המכה על בני-ישראל > מצוות לזכר המכה > מצוות אכילת קרבן פסח

כזכר ליציאת עם ישראל ממצרים לאחר מאות שנות גלות בה, שכוללות שנות שעבוד וגזרות, שבאה בעקבות מכת בכורות, צוו עם ישראל לזבוח בכל שנה ביום י"ד בניסן אחר חצות היום את קרבן הפסח, ולאוכלו בלילה עם מצות ומרורים, כפי שעשו בליל יציאתם ממצרים:
וְזָבַחְתָּ פֶּסַח לַה' אֱלֹוהֶיךָ צֹאן וּבָקָר בַּמָּקוֹם אֲשֶׁר יִבְחַר ה' לְשַׁכֵּן שְׁמוֹ שָׁם: לֹא תֹאכַל עָלָיו חָמֵץ שִׁבְעַת יָמִים תֹּאכַל עָלָיו מַצּוֹת לֶחֶם עֹנִי כִּי בְחִפָּזוֹן יָצָאתָ מֵאֶרֶץ מִצְרַיִם לְמַעַן תִּזְכֹּר אֶת יוֹם צֵאתְךָ מֵאֶרֶץ מִצְרַיִם כֹּל יְמֵי חַיֶּיךָ
המכה במדרשים

מדרשים רבים עוסקים במכה זו. בין המסופר בהם:
מכיוון שנשות מצרים זנו תחת בעליהן, היה יותר מבכור אחד בכל בית, מה שגרם לכך שהיו מספר מתים. כתוצאה מכך, חששו המצרים שמא המכה החלה "להתפשט" ולהרוג גם כאלו שאינם בכורים.
תיאורים אחרים מדברים על פרעה, נמוך הקומה, רץ ברחובות ארץ גושן (בה שכנו העברים) לחפש את משה. בתיאורים אלו עולה דמותו של פרעה כמגוחכת ונלעגת.
סיפור אחר עוסק בהכנות למכה, כאשר בכורי מצרים שמעו על הצרה העתידה לבוא, באו להוריהם בתביעה לשחרר את בני ישראל ממצרים. כאשר לא הסכימו, החלה מלחמה ביניהם ונפלו קרבנות משני הצדדים. מדרש זה רמוז בפסוק "למכה מצרים בבכוריהם", ולזכרו חוגגים את שבת הגדול.
ראו גם

יציאת מצרים
הערות שוליים

↑  תלמוד בבלי, מסכת ברכות, דף ד', עמוד א'.
↑  פרקי דרבי אליעזר פרק מ"ח, ובמפרשים מובא שהייתה בכורה לאמה
↑  שמות רבה, פרשה י"ח, פסקה ג'.
↑  ספר שמות, פרק י"ג, פסוק ט"ו.
| ספר שמות |
| --- | --- | --- |
| פרשת שמות | גזירות פרעה • שעבוד מצרים • משה בתיבה • בתיה בת פרעה • בריחת משה למדין • הסנה הבוער • צפורה במלון • משה בארמון פרעה |  |
| פרשת וארא | עשר מכות מצרים • מכת דם • מכת צפרדע • מכת כינים • מכת ערוב • מכת דבר • מכת שחין • מכת ברד |  |
| פרשת בא | מכת ארבה • מכת חושך • פסח מצרים • מכת בכורות • יציאת מצרים • קידוש בכורות • תפילין |  |
| פרשת בשלח | עמוד הענן ועמוד האש • קריעת ים סוף • שירת הים • שירת מרים • מרה • אילם • מן • פרשת המן • תחום שבת • מסה ומריבה • רפידים • מלחמת עמלק |  |
| פרשת יתרו | יתרו וצפורה • עצת יתרו • שלושת ימי ההגבלה • מעמד הר סיני • עשרת הדיברות • לא תעשון אתי |  |
| פרשת משפטים | עבד עברי • אמה עברייה • חובל • נזקי בהמה (קרן, שן ורגל) • נזקי בור • נזקי אש • גנבה והבא במחתרת • דיני שומרים • מפתה • כל אלמנה ויתום לא תענון • טרפה • אחרי רבים להטות • ברית האגנות • לוחות הברית |  |
| פרשת תרומה | בניית המשכן • ארון הברית • הכפורת • הכרובים • השולחן • המנורה • יריעות המשכן • קרשי המשכן • האדנים • הפרוכת • מזבח הנחושת • קלעי חצר המשכן. |  |
| פרשת תצוה | הדלקת הנרות במקדש • בגדי כהונה • קורבן התמיד • שבעת ימי המילואים • חנוכת המשכן • מזבח הזהב |  |
| פרשת כי תשא | מחצית השקל • כיור הנחושת • קטורת הסמים • שמן המשחה • חטא העגל • שבירת הלוחות • שלש עשרה מידות הרחמים • קרינת פני משה |  |
| פרשת ויקהל | יריעות המשכן • קרשי המשכן • הארון • השולחן • המנורה • מזבח הזהב • מזבח הנחושת • כיור  • קלעי החצר |  |
| פרשת פקודי | סיכום הקמת המשכן • חנוכת המשכן |  |
| דמויות בספר | שפרה ופועה • עמרם • יוכבד • משה • אהרן • מרים הנביאה • פרעה • בתיה • יתרו • צפורה • נחשון בן עמינדב • יהושע בן נון • בצלאל בן אורי • אהליאב בן אחיסמך |  |
ספר בראשית • ספר שמות • ספר ויקרא • ספר במדבר • ספר דברים
מכת בכורות בציורו של ויליאם טרנר, 1802
אלחנדרו גרנאצ'ו

אלחנדרו גרנאצ'ו פריירה (באנגלית: Alejandro Garnacho Ferreyra; נולד ב-1 ביולי 2004) הוא כדורגלן ספרדי ממוצא ארגנטינאי המשחק בעמדת הקיצוני במנצ'סטר יונייטד ובנבחרת ארגנטינה.
קריירת מועדונים > מועדוני נוער

גרנאצ'ו, יליד מדריד, החל לשחק בגיל צעיר במחלקת הנוער של אתלטיקו מדריד, אליה הצטרף בשנת 2015, לאחר ששיחק במועדון הנוער של חטאפה. באוקטובר 2020 הוא הצטרף לאקדמיה של מועדון הכדורגל מנצ'סטר יונייטד. תמורת העברתו שילמה יונייטד לאתלטיקו מדריד 420,000 ליש"ט. ביולי 2021 חתם על החוזה המקצועי הראשון שלו, במנצ'סטר יונייטד. גרנאצ'ו זכה לתשומת לב רבה בעקבות שער הסולו שהבקיע במשחקה של יונייטד מול אברטון במסגרת גביע ה-FA לנוער מטעם התאחדות הכדורגל האנגלית, בו ניצחה יונייטד. שער זה זיכה אותו במועמדות לפרס "שער החודש" של מנצ'סטר יונייטד בפברואר 2022.
לאחר שנשאר על ספסל המחליפים במשחקי הפרמייר ליג מול נוריץ' סיטי, ליברפול וארסנל, ערך גרנאצ'ו את הופעת הבכורה שלו במדי מנצ'סטר יונייטד ב-28 באפריל 2022, כאשר החליף את אנתוני אלנגה בדקה ה-91 במשחק מול צ'לסי, שהסתיים בתיקו 1–1. במאי 2022 זכה גרנאצ'ו בפרס השחקן הצעיר של השנה ע"ש ג'ימי מרפי. בגמר גביע ה-FA לנוער, שהתקיים ב-11 במאי 2022, הוא הבקיע צמד מול נוטינגהאם פורסט, והעניק ליונייטד את הזכייה בגביע, לראשונה מאז 2011.
קריירת מועדונים > עונת 2022–2023

עם תחילתה של עונת 2022/2023 בפרמייר ליג קיבל את מספר החולצה 49, לאחר שבעונה הקודמת הוא היה מספר 75. ב-4 באוקטובר 2022 הבקיע שער בדקה ה-90 במשחקה של הנבחרת הצעירה של מנצ'סטר יונייטד (עד 21) מול בארו (אנ') בעונת 2022/2023 של הפוטבול ליג צ'מפיונשיפ. ב-27 באוקטובר, לאחר מספר הופעות קצרות כשחקן מחליף במשחקים מול ברייטון אנד הוב אלביון, ברנטפורד וריאל סוסיאדד, הופיע לראשונה בנבחרת הבוגרת של מנצ'סטר יונייטד, במשחקה מול שריף טירספול בעונת 2022/2023 של הליגה האירופית, שהסתיים בניצחון 0–3. לאחר המשחק הוא זכה לשבחים ממאמן הקבוצה אריק טן האך על השיפור שעבר, כאשר טן האך אמר כי על אף שהוא לא היה מסופק ממנו בעבר, הוא מרוצה מהגישה ומכושר העמידות המשופרים שלו. ב-3 בנובמבר כבש את שערו הראשון במנצ'סטר יונייטד הבוגרת, במשחק בליגה האירופית מול ריאל סוסיאדד.